Nogle nyere Undersøgelser over de fysiske Forhold 

 i Østersøen. 



Meddelte af Kapt. N. Hoffmeyer. 



li et gaaer undertiden i Videnskaben som i Livet, at det, 

 der ligger nærmest forhaanden ikke just altid bliver det, 

 man først beskjæftiger sig med. De fjerne og mere stor- 

 artede Forhold tage let Fantasien fangen og tildrage sig 

 den almindelige Opmærksomhed og Interesse i saa over- 

 vejende Grad, at de hjemlige Omgivelser i det mindste 

 for en Tid maa finde sig i at staa i Skygge. 



Medens saaledes i de senere Aar den ene Expedi- 

 tion efter den anden med store Bekostninger udsendes 

 til de nordlige Polarhave for med den største Grundighed 

 at undersøge Naturforholdene i disse fjerne Egne, maa 

 vi bekjende, at samtidig vort Kjendskab til de simpleste 

 fysiske Forhold i de Have, der umiddelbart beskylle 

 vore Kyster, i det mindste paa mange Punkter er over- 

 maade ringe. Medens de mægtige Strømninger i det 

 nordlige Atlanterhav og de mærkelige Kjendsgjerninger, 

 den sidste Tids Undersøgelser der have bragt for Dagen, 

 fængsle vore Tanker, staa vi endnu med Hensyn til 

 Strømningerne i Østersøen og Kattegat paa et mildest 

 talt aldeles overfladisk Standpunkt og det saavel i dette 

 Ords egenlige som i dets overførte Betydning. 



